**Precizări privind activităţile specifice**

*necesare pentru fundamentarea cifrei de şcolarizare pentru învățământul dual*

*pentru anul şcolar 2017-2018*

**Ordonanţa de urgență nr. 81/2016 privind modificarea şi completarea Legii educaţiei naţionale nr. 1/2011** prevede că învăţământul dual, ca formă de organizare a învăţământului profesional şi tehnic, are următoarele caracteristici specifice:

a) este organizat la iniţiativa operatorilor economici interesaţi;

b) se organizează pe baza unui contract de parteneriat şi a unor contracte individuale de pregătire practică;

c) operatorii economici asigură pregătirea practică a elevilor, bursă la nivelul celei acordate din fonduri publice şi alte cheltuieli pentru formarea de calitate a elevilor;

d) operatorii economici sunt implicați în mecanismele decizionale la nivelul unităţii de învăţământ partenere.

**Metodologia privind fundamentarea cifrei de şcolarizare pentru învăţământul preuniversitar de stat, evidenţa efectivelor de preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2017-2018, aprobată prin ordinul ministrului educaţiei naţionale şi cercetării ştiinţifice, nr. 5777/22.11.2016, publicat în Monitorul oficial nr. 982/7.12.2016**, prevede la art. 6: „*Fundamentarea proiectului planului de şcolarizare pentru învățământul profesional și liceal, în cadrul criteriului relevanţei, conform căruia educația răspunde nevoilor de dezvoltare socio-economică, se va urmări:*

*1. investigarea necesarului solicitat de specializări care să ofere acces pe piața muncii sau în învățământul superior;calificări profesionale ale agenților economici;*

*2. analiza solicitărilor exprimate de agenții economici și proiectarea ofertei de formare profesională în învățământul profesional și tehnic*”

**Ţinând cont de aceste prevederi este necesar să fie organizate şi desfăşurate, la nivelul inspectoratelor şcolare, o serie de activităţi specifice prin care oferta de formare profesională prin învăţământul dual, concretizată în proiectul cifrei de şcolarizare pentru anul şcolar 2017-2018, să fie adaptată solicitărilor operatorilor economici.**

**Activităţile specifice, în sarcina inspectoratelor şcolare sunt precizate în anexa 1.**

**Proiectul planului de școlarizare pentru învățământul dual va fi supus avizării CLDPS, CNDIPT și unității administrativ-teritoriale pe raza căreia se află unitatea şcolară, conform modelului din anexa 2.**

**Director CNDIPT, Director general D.G.M.R.S,**

**Gabriela Liliana Petre Corina Marin**

Anexa 1 la Nota VET………….

**Calendarul activităţilor specifice pentru stabilirea cifrei de şcolarizare**

**pentru învăţământul dual pentru anul şcolar 2017-2018**

|  |  |  |
| --- | --- | --- |
| **Nr. crt.** | **Activitatea** | **Termen** |
| 1 | Inspectoratele şcolare promovează învăţământul dual prin publicare pe site-urile proprii, mass media şi prin transmitere la operatorii economici interesaţi şi la autorităţile locale a Metodologiei de organizare şi funcţionare a învăţământului dual | 6 ianuarie 2017 |
| 2 | Operatorii economici transmit la CNDIPT solicitările de şcolarizare în învăţământul dual, conform modelului de solicitare, anexă la Metodologia de organizare şi funcţionare a învăţământului dual*Notă: Operatorii economici pot solicita şcolarizare în învăţământul dual la o anumită unitate de învăţământ* | 13 ianuarie 2017 |
| 3 | CNDIPT centralizează, la nivel naţional, regional şi judeţean, solicitările operatorilor economici şi transmit către inspectoratele şcolare şi unităţile administrativ teritoriale pe raza cărora s-a solicitat şcolarizarea, situaţia solicitărilor operatorilor economici,  | 16 ianuarie 2017 |
| ~~4~~ | Inspectoratele şcolare întocmesc proiectul planului de şcolarizare pentru învăţământul dual, pe unităţi de învăţământ, domenii de formare profesională şi calificări profesionale, pe baza situației transmise de către CNDIPT şi îl transmit tuturor operatorilor economici care au solicitat şcolarizare, instituţiilor reprezentate în CLDPS, consiliilor locale şi primăriilor pe raza teritorială a cărora s-a solicitat şcolarizarea de către operatorii economici precum şi unităţilor de învăţământ.*Notă: În proiectul planului de şcolarizare pentru învăţământul dual vor fi cuprinse toate solicitările operatorilor economici, indiferent de numărul de locuri solicitate pentru şcolarizare si argumentele ISJ privind eventuala nesatisfacere a anumitor solicitări.*  | 23 ianuarie 2017 |
| 5 | Inspectoratele şcolare organizează întâlniri de lucru ale CLDPS, cu participare lărgită, prin invitarea reprezentanţilor operatorilor economici care au solicitat şcolarizare, ai consiliilor locale şi primăriilor pe raza cărora s-a solicitat şcolarizarea de către operatorii economici şi a directorilor unităţilor de învăţământ. În cadrul întâlnirii sunt analizate posibilităţile reţelei unităţilor de învăţământ profesional şi tehnic din judeţ de a satisface solicitările operatorilor economici/ asociațiilor/ consorțiilor de operatori economici. CLDPS emite avizul privind proiectul cifrei de şcolarizare pentru învăţământul dual, pe unităţi de învăţământ şi calificări. ISJ transmite la CNDIPT şi la unitatea administrativ-teritorială pe raza căreia se află unitatea de învăţământ proiectul cifrei de şcolarizare la învăţământul dual avizat de către CLDPS, împreună cu procesul verbal al întâlnirii de lucru.*Notă: La şedinţele CLDPS participă reprezentantul CNDIPT* | 27 ianuarie 2017 |
| 6 | Inspectoratele şcolare transmit unităţilor de învăţământ proiectul avizat de CLDPS, CNDIPT si unitatea administrativ-teritorială | 30 ianuarie 2017 |
| 7 | CA al unităţilor de învăţământ aprobă și transmit aprobarea la ISJ | 3 februarie 2017 |
| 8 | Unităţile de învăţământ încheie contractele de parteneriat cu operatorii economici şi cu şi unitatea administrativ teritorială pe raza căreia se află unitatea de învăţământ şi le transmit la ISJ. Modelul Contractului de parteneriat este cel din anexa la Metodologia de organizare şi funcţionare a învăţământului dual. | 10 februarie 2017 |
| 9 | ISJ transmit proiectul planului de şcolarizare împreună cu contractele de parteneriat încheiate de unitatea de învăţământ cu operatorii economici şi cu unitatea administrativ teritorială pe raza căreia se află unitatea de învăţământ la CNDIPT | 13 februarie 2017 |
| 10 | CNDIPT transmite către MENCS, Direcția Generală Management și Resurse Umane, situația centralizatoare a proiectului planului de școlarizare pentru învățământul dual, în vederea cuprinderii în proiectul de hotărâre de guvern | 15 februarie 2017 |

Nota:

Pentru toate celelalte cicluri si forme de invatamant proiectul planului de scolarizare respecta termenele conform *Metodologiei privind fundamentarea cifrei de şcolarizare pentru învăţământul preuniversitar de stat, evidenţa efectivelor de preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar2017-2018.*

Anexa 2 la Nota VET………….

**Avizat,**

**CLDPS,**

**Președinte/Vicepreședinte**

**……………………………..**

(numele și prenumele)

Semnătura

**Avizat,**

**CNDIPT,**

**Inspector**

**……………………………..**

(numele și prenumele)

Semnătura

**Avizat,**

**Reprezentant unitatea administrativ-teritorială în CLDPS,**

**……………………………………….**

**……………………………..**

(numele și prenumele)

Semnătura

**Proiectul planului de școlarizare la învățământul dual pentru anul școlar 2017-2018**

|  |  |  |  |  |  |
| --- | --- | --- | --- | --- | --- |
| **Nr. crt.** | **Denumirea operatorului economic** | **Persoana de contact din partea operatorului economic** | **Date de contact: Adresa de e-mail/nr. de telefon/ nr. fax** | **Solicitarea de şcolarizare** | **Proiectul planului de școlarizare pentru satisfacerea solicitărilor agenţilor economici** |
| **Calificarea profesională** | **Nr. locuri solicitate** | **Nr. locuri** | **Unitatea de învăţământ** | **Observaţii1)** |
|   |   |  |   |   |   |   |   |  |
|   |   |  |   |   |   |   |   |  |
|   |   |  |   |   |   |   |   |  |
|   |   |  |   |   |   |   |   |  |
|   |   |  |   |   |   |   |   |  |
|   |   |  |   |   |   |   |   |  |
|   |   |  |   |   |   |   |   |  |
|   |   |  |   |   |   |   |   |  |

Notă: 1) Se completează cu argumente în cazul în care numărul de locuri din propunerea de ofertă de şcolarizare nu satisface integral solicitarea de şcolarizare din partea agenţilor economici.

Inspector Şcolar General, Inspector de specialitate IPT,